| ***Tinca tinca*** |
| --- |
| Lynas (Tinca tinca)Paprastieji lynai |
| Apsaugos būklė |
| Nekeliantys susirūpinimo (IUCN 3.1),  |
| Mokslinė klasifikacija |
| 

|  |  |
| --- | --- |
| Karalystė: | Gyvūnai  *( Animalia)* |
| Tipas: | Chordiniai  *( Chordata)* |
| Potipis: | Stuburiniai  *( Vertebrata)* |
| Antklasis: | Kaulinės žuvys  *( Osteichthyes)* |
| Klasė: | Stipinpelekės žuvys  *( Actinopterygii)* |
| Būrys: | Karpžuvės  *( Cypriniformes)* |
| Šeima: | Karpinės  *( Cyprinidae)* |
| Pošeimis: | *Tincinae*  *( Tincinae)* |
| Gentis: | Lynai  *( Tinca)* |
| Rūšis: | Paprastasis lynas  *( Tinca tinca)* |

 |
| Binomas |
| ***Tinca tinca***Linnaeus, 1758 |
| **Sinonimai** |
| * *Cyprinus tinca* ssp. *auratus* Bloch, 1782
* *Cyprinus tinca* Linnaeus, 1758
* *Cyprinus tincaauratus* Bloch, 1782
* *Cyprinus tincaurea* Shaw, 1804
* *Cyprinus zeelt* Lacepède, 1803
* *Leuciscus (Tinca) communis* Swainson, 1839
* *Tinca chrysitis* Fitzinger, 1832
* *Tinca italica* Bonaparte, 1836
* *Tinca limosa* Koch, 1840
* *Tinca linnei* Malm, 1877
* *Tinca vulgaris* Valenciennes, 1842
* *Tinca vulgaris* Fleming, 1828
* *Tinca vulgarus* var. *cestellae* Segre, 1904
 |

**Paprastasis lynas** (*Tinca tinca*) – karpžuvių (*Cypriniformes*) būrio, karpinių (*Cyprinidae*) šeimos, monotipinė lynų (*Tinca*) genties žuvų rūšis. 

2015 m. gegužės mėnesį paprastasis lynas išrinktas tautine Lietuvos žuvimi.

Paplitimas
----------

Savaime paplitę Europoje nuo jos vakarinių pakraščių įskaitant Britų salų vidaus vandenis ir jos rytuose iki Uralo kalnų. Taip pat Azijos šiaurės vakarinėje dalyje, įskaitant Obės, Jenisiejaus upių baseinus bei negausiai Baikalo ežere.

Tipiška paprastųjų lynų gyvenama aplinka - vandenys apaugę įvairia vandens augalija, tarp jų ir paprastosiomis vandens lelijomis (*Nymphaea alba*)
### Paplitimas Lietuvoje ir gyvenama aplinka

Lietuvoje gana dažna žuvis. Gyvena ežeruose, lėtai tekančiose upėse, senvagėse, žvyro karjeruose, ypač mėgsta gausia vandens augalija apaugusiuose drumzlinguose, senstančiuose ežeruose (hipertrofiniuose ežeruose) ir upėse, kur padidėjęs organinės medžiagos kiekis. Taip pat jie gausūs šiltuose ir sekliuose daugiamaisčiuose eutrofiniuose ežeruose. Jie čia tūno, nerangiai plaukioja, ieškodami maisto šių vandens telkinių dumblėtame arba molingame dugne, tarp gausios vandens augalijos.

Paprastieji lynai negyvena tik pačiuose seniausiuose užpelkėjančiuose (distrofiniuose), nepalankaus dujinio režimo ir rūgščiuose ežeruose, ypač kuriuose nebeauga vandens augalai, dėl ko jie neturi sąlygų neršti.

Kūno matmenys
-------------

Paprastieji lynai dažniausiai sugaunami 25-40 cm ilgio ir 0,5-1kg svorio, bet didžiausi individai gali užaugti iki 70 cm ilgio, ir iki 7,5 kg svorio. Interneto svetainė *žūklė.lt* skelbia, kad Lietuvoje sugauto lyno rekordinis svoris buvo 19,1 kg, kitose šalyse rekordinis svoris 8.5kg.

Išvaizda
--------

Paprastasis lynas
Kūnas kresnas, labai gleivėtas. Uodegos stiebelis trumpas. Nugara juodai žalsva, šonai žalsvai auksinės spalvos, papilvė pilkšva arba gelsva. Akys mažos, raudonos. Žiotys mažos, galinės, jų kampuos yra po trumpą ūselį. Žvynai pailgi, ploni, smulkūs, giliai įaugę į gana storą odą. Pelekai apvaliais pakraščiais, tamsūs.

Gyvenimo būdas
--------------

Gyvena nedideliais tuntais. Dėl jo atsargumo bei apdairumo, lynas atrodo lėtas ir nerangus.

Mityba
------

Paprastieji lynai minta vabzdžių lervomis, dėlėmis, moliuskais, vandens augalų ūgliais, dumbliais, kurių ieško dumblėtame ir vandens augalija apaugusiame vandens baseino dugne.

Veisimasis ir augimas
---------------------

Patinai daugintis pradeda sulaukę 2-3 metų, o patelės 3-7 metų brandą. Neršti pradeda birželio mėnesio gale ir liepos mėnesį, kai vandens temperatūra sušyla iki ~18–20 °C. Tuomet patelės sėkliuose ant vandens augalų ar šaknų porcijomis deda iki 100–900 tūkstančių 0,8–1,4 mm skersmens lipnių ikrų. 

Iš ikrų apie ~4–5 mm ilgio mailius išsirita po ~4–6 dienų. Auga gana greitai ir vienerių metų paprastasis lynas gali sverti ~110 gramų. Lytiškai subręsta sulaukę ~3~5 metų brandos, tuomet būna apie 18-22 cm ilgio.

Įvairaus tipo ežeruose paprastieji lynai auga nevienodai. Žemiau pateiktas jų amžius ir kūno vidutinis ilgis:   

* 1 metų – 7,8 cm ilgio.
* 2 m. – 13,9 cm.
* 3 m. – 19,4 cm.
* 4 m. – 22,4 cm.
* 5 m. – 25,1 cm.
* 6 m. – 27,7 cm.
* 7 m. – 29,0 cm.
* 8 m. – 31,4 cm.
* 9 m. – 33,4 cm.
* 10 m. – 35,7 cm.
* 11 m. – 37,8 cm.

Paprastieji lynai yra euribiontinės žuvys – lengviau negu daugelis kitų Lietuvos žuvų pakelia deguonies stygių iki 0,3 mg/l, padidėjusią anglies dioksido, sieros vandenilio koncentraciją, rūgštingumą iki 4,6 pH ir padidėjusį vandens druskingumą iki 12%. Kada vandens temperatūra žemesnė negu +4C, arba aukštesnė nei +35C +37C – lynai įminga.

Paprastieji lynai gyvena iki 30 metų.

Žvejyba
-------

Dažna verslinė žuvis, geriausiai kimba rugpjūčio mėnesį. Sveriantis virš 1 kg labai stiprus ir užkibęs ant kabliuko galingai priešinasi.

Daugiausia paprastųjų lynų sugaunama vasarą, ypač jų neršto metu – birželio ir liepos mėnesiais. Žvejojami venteriais ir statomaisiais tinklaičiais. Sugautų jaunų lynų augusių natūraliomis sąlygomis vandenyse su smėlingu dugnu, labai skani mėsa.

Taip pat skaitykite
-------------------

* Lietuvos žuvys
* Lietuviškas žuvų vardynas

Naudota literatūra
------------------

* J.Virbickas, Lietuvos žuvys | Vilnius, leidykla „Mokslas", 1986; 55 psl. Lynas;

Šaltiniai
---------

1. 1 2  „IUCN Red list - *Tinca tinca*". Pasaulinė gamtos apsaugos organizacijos rūšių raudonasis sąrašas. Nuoroda tikrinta 2008-01-01. Straipsnis anglų k.
2. ↑  terminai.vlkk.lt / Paprastasis lynas Archyvuota kopija 2023-05-06 iš Wayback Machine projekto. | VLKK terminų bankas; nuoroda tikrinta: 2023.05.06.
3. ↑  Išrinkta nacionalinė žuvis Archyvuota kopija 2018-06-14 iš Wayback Machine projekto. 2015 05 18
4. ↑  technologijos.lt / Lietuvoje išrinkta nacionalinė žuvis: ja tapo povandeninių džiunglių valdovas | 2015-05-20
5. ↑  Spurytė, Virginija (2015-05-16). „Lietuvoje išrinkta nacionalinė žuvis: ja tapo povandeninių džiunglių valdovas". *www.GRYNAS.lt*. Delfi. Nuoroda tikrinta 2024-03-12.
6. 1 2 3  žūklė.lt / Lynas (*Tinca tinca*)
7. 1 2  fishbase.se / *Tinca tinca* (Linnaeus, 1758) Tench Archyvuota kopija 2017-02-17 iš Wayback Machine projekto. Length at first maturity

Nuorodos
--------

* itis.gov / Tinca tinca (Linnaeus, 1758) | *Anglų k.*
* ncbi.nlm.nih.gov / Tinca tinca | *Anglų k.*
* biolib.cz / Doctor-fish *Tinca tinca* (Linnaeus, 1758) | *Anglų k.*
* luontoportti.com / Tench | *Anglų k.*
* latvijasdaba.lv / līnis Tinca tinca (L.) (syn. Tinca vulgaris); Sugu enciklopēdija | *Latvių k.*
* gurkov2n.jimdo.com / ЛИНЬ (Tinca tinca) Лiнь; Фауна Беларуси. Позвоночные | *Rusų k.*
* youtube.com / Lynai 2015/07/05 / Underwater with Canon FX100: Tench fish, fishing. Рыбалка: линь под водой зимой.
* youtube.com / Lin obecny (Tinca tinca) / Zeelt: a day in the life of a Tinca tinca



|  |  |
| --- | --- |
|  | Šis straipsnis yra tapęs savaitės straipsniu. |



|  |  |
| --- | --- |
|  | **Vikiteka: Paprastasis lynas** – vaizdinė ir garsinė medžiaga  |

|  |  |  |  |
| --- | --- | --- | --- |
| 

| Ž • A • RLietuviški vardynai ir sąrašai |
| --- |
|  |
| 
**Lietuvos raudonoji knyga** 
Vardynai: Augalų (Iliustruotas Lietuvos augalų genčių vardynas) |
Grybų |
Paukščių |
Žuvų 
Sąrašai: Lietuvos žuvys | Lietuvos varliagyviai | Lietuvos ropliai | Lietuvos paukščiai | Lietuvos žvirbliniai paukščiai | Lietuvos žinduoliai | Lietuvos šikšnosparniai
Lietuvos dieniniai drugiai | Lietuvos žirgeliai | Lietuvos tiesiasparniai | Lietuvos kamanės
**Lietuvos vabalai:**
auksavabaliai (*Cetonidae*) | blizgiavabaliai (*Buprestidae*) | lapgraužiai (*Chrysomelidae*) | sprakšiai (*Elateridae*) | ūsuočiai (*Cerambycidae*) | maitvabaliai (*Silphidae*)  žygiai (*Carabidae*) | juodvabaliai (*Tenebrionidae*) | minkštavabaliai (*Cantharidae*) | boružės (*Coccinellidae*) |

 |